2020. gada 8. septembrī Noteikumi Nr. 563

Rīgā (prot. Nr. 53 26. §)

**Grozījums Ministru kabineta** **2020. gada 9. jūnija noteikumos Nr. 360 "Epidemioloģiskās drošības pasākumi** **Covid-19 infekcijas izplatības ierobežošanai"**

Izdoti saskaņā ar

Epidemioloģiskās drošības likuma

3. panta otro daļu, 14. panta pirmās daļas 5. punktu,

19. panta pirmo un 2.1 daļu, 19.1 pantu,

39. panta pirmo un otro daļu un

Covid-19 infekcijas izplatības pārvaldības likuma

4. panta 1., 2., 3., 4., 5., 6., 7., 8., 9., 10.,

11., 12., 13., 14. un 16. punktu

Izdarīt Ministru kabineta 2020. gada 9. jūnija noteikumos Nr. 360 "Epidemioloģiskās drošības pasākumi Covid-19 infekcijas izplatības ierobežošanai" (Latvijas Vēstnesis, 2020, 110B.1., 123A., 131A., 134B., 145A., 156A., 170A., 172A. nr.) grozījumu un papildināt noteikumus ar 58.5 un 58.6 punktu šādā redakcijā:

"58.5 Šo noteikumu 56. punktā noteiktā 14 dienu pašizolācija netiek attiecināta uz Valkas novadā un Valgas pagastā (Igaunijas Republika) deklarētajiem Eiropas Savienības dalībvalstu pilsoņiem un pastāvīgajiem iedzīvotājiem, kuri ikdienā šķērso Latvijas Republikas sauszemes robežu ar Igaunijas Republiku, ja viņi nepārvietojas ārpus Valkas un Valgas pašvaldību administratīvajām teritorijām.

58.6 Ja šo noteikumu 58.5 punktā minētās personas vienlaikus atbilst arī šo noteikumu 58., 58.1, 58.2, 59., 60. vai 61. punktā minētajiem kritērijiem, viņām nav jāievēro attiecīgi šo noteikumu 58., 58.3, 59., 60. un 61. punktā minētie piesardzības pasākumi."

Ministru prezidents A. K. Kariņš

Veselības ministre I. Viņķele